2022.3.8.
HU
Az Európai Unió Hivatalos Lapja
C 111/3
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.10637 – CERTAS / ENGIE SOLUTIONS / SSEC JV) Egyszerűsített eljárás alá vont ügy (EGT-vonatkozású szöveg)
(2022/C 111/03)
1.
2022. február 28-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a DCC plc (a továbbiakban: DCC, Írország) irányítása alá tartozó Certas Energy France (a továbbiakban: Certas, Franciaország),
–
az Engie SA (a továbbiakban: Engie, Franciaország) irányítása alá tartozó Engie Energies Service – Engie Solutions (a továbbiakban: Engie Solutions, Franciaország),
–
SSEC (Franciaország).
A Certas és az Engie az összefonódás-ellenőrzési rendelet 3. cikke (1) bekezdésének b) pontja és 3. cikke (4) bekezdése értelmében közös irányítást szereznek az SSEC felett.
Az összefonódásra újonnan alapított közös vállalkozásban szerzett részesedés útján kerül sor.
2.
Az érintett vállalkozások üzleti tevékenysége a következő:
–
a Certas esetében: töltőállomások üzemeltetése Franciaországban autópályákon és a közúthálózaton; anyavállalata a DCC, amely világszerte négy üzletágban tevékenykedik különböző iparágakban, például a technológia, az egészségügy, az LPG, valamint a kiskereskedelem és az olajipar területén,
–
az Engie Solutions esetében: energiagazdálkodással kapcsolatos szolgáltatások nyújtása Franciaországban; anyavállalata az Engie, amely gáz- és villamosenergia-szolgáltatással, valamint energiagazdálkodással kapcsolatos szolgáltatásokkal foglalkozik világszerte,
–
az SSEC esetében: újonnan alapított közös vállalkozás, amely elektromos járműveket kiszolgáló töltőállomások üzembe helyezésével és üzemeltetésével foglalkozik majd Franciaországban.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja.
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.